– Այս պահին ունենք հանրային պաշտպանի 55 հաստիք, որից մեկը զբաղեցնում է տեղակալը, իսկ մնացած 54 հաստիքները բաշխել ենք․ Երևանում ունենք քրեական ուղղվածությամբ 22 հանրային պաշտպան, իսկ քաղաքացիականով՝ 6 հանրային պաշտպան, մնացած 26 հաստիքներից որոշները բաժանել ենք 0,25 և 0,5 դրույքների, որպեսզի կարողանանք ամբողջ հանրապետությունում ապահովել անվճար իրավաբանական օգնության տրամադրումը: Մասնավորապես՝ հաստիքներ ունենք Սյունիքում, Սիսիանում, Կապանում և Գորիսում: Տարվա ընթացքում հանրային պաշտպաններն ունենում են 100-ից ավել գործեր և կարողանում են հասցնել կատարել այդ գործերը, շատ արագ լուծումներ գտնել, քանի որ արհեստավարժ են։